
REY DI HULANDA A PIDI | CAMBER TUR NA SANGER; 


DURANTE ERA COLONIAL 


SERIO DI UN DAMA TURISTA 


Acusado Coffie a bisa 
huez: Nos a pasa 3 biaha 
pa wak rapper Boechi 


UN ELECCION SIN Polis mester a bay Minister 


CANDIDATO? E TRAMPA DI 
MADURO PA ELIMINA TUR club nocturno pa 
CANDIDATO FUERTE DI pelea grandi cu hende 


OPOSICION herida 


Rocco 
Tjon ta 
deliberando 
cu Hulanda 
pa yega na 
un prison 
nobo 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 


Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 4or di atardi. 

1000 florin 


Celular 


1000 florin 


E-mail: 


Prome Minister Evelyn Wever-Croes: 


Den e ultimo dia di Conferencia di Prensa Hubenil di Periodista pa un 


Dia' 2023, 


PROME MINISTER TA GRADICI TUR ESNAN CU A HACI E 
PROYECTO AKI ASINA BUNITA 


“Ohala cu sali gran periodistanan di esaki den futuro” 


Diabierna atardi a tuma luga e ultimo 
Conferencia di Prensa Hubenil di “Periodista pa 
un Dia” 2023 den sala di conferencia di prensa 
di Gobierno di Aruba. Un total di 31 mucha a 
participa y a siña conoce nos Premier di Aruba, 
Evelyn Wever-Croes un tiki mas dunando 
tambe asina pueblo conoce un tiki mas di bida, 
profesion, estudio, famia, hobby y deseo pa un 
miho Aruba di nos Prome Minister. Tambe e 
muchanan a conoce mas di cerca cu e trabou 
di prensa na Aruba. Otro siman diabierna, e 
muchanan cu a participa lo bishita TeleAruba 
pa wak kico tur TeleAruba ta haci riba e tereno 
di periodismo pa mantene nos pueblo informa y 
entreteni. 


Sandra Croes, e cara contento yen di positivismo 
cu ta habri cada conferencia di Gobierno di 
Aruba, a expresa na e muchanan cu pa haci e 
trabou aki, semper mester tin un smile na bo 
cara y mas ainda den bo curason. Esaki ta refleha 
riba e amor cu tin pa haci e trabou. Y e conseho 
cu Sandra a duna e muchanan ta, pa stima tur 
loke nan ta haci cu ta bon. Cada trabou cu nan 
haci cu gusto y amor y yen di positivismo, cu un 
sonrisa na nan cara y den nan curason, ta un 
paso mas pa logra nan futuro briyante. 


Cada siman un periodista di TeleAruba a 
presenta y a splica e muchanan mas di e trabou 
di ta un periodista. E siman aki, señora Siomara 
Everon tawata nos periodista invita. Siomara 
no ta un personahe desconoci pa Aruba. E tin 
un trayectoria hopi amplio den e mundo di 
prensa. Un hende muhe cu a realisa su ambicion 
di niñez pa bira un periodista. Cu su 18 aña 
Siomara a haya e oportunidad di traha na radio 
lesando noticia. Siomara a traha pa diferente 
medio di comunicacion na Aruba eherciendo 
diferente posicion entre otro, coordinador di 
redaccion, productor y presentado y tawata 
tin su programa pa hende muhe. E entrada di 
Siomara na TeleAruba tawata un logro na 1996, 
unda cu el a haya e oportunidad di presenta 


y produci Actualidad, un show periodistico 
investigativo danki na señor Norman Thijsen cu 
a wak potencial den dje. Na Aña 2000 Siomara 
oficialmente ta haya oportunidad di drenta Tele 
Aruba como news Anchor y news reporter. Y 
na 2009 Siomara a join Nos Mainta caminda e 
ta produci y host e show di mainta te awe, 14 
aña den aire. Mientras tanto Siomara semper 
mi a keda studia mientras e ta traha y a logra 
realisa varios diploma y curso den journalistiek 
y comunicacion social. Siomara su conseho pa 
nos muchanan ta pa sigui nan soño, sigui studia 
y pensa semper cu nunca ta mucho tempran cu 
cuminsa realisa e trabou di bo soño. 


E hobennan Izabella Yung, Evanee Isabella 
Fuentes, Maerd Farro, Roxanne Rasmijn, 
Xiany Paesch, Iva Werleman y Luciana Isabella 
Willems cu hopi alegria y emocion a bishita 
Prome Minister den su oficina y den sala 
di Conseho di Minister na unda nan a haya 
oportunidad pa scucha kico tur ta pasa den 
e Conseho di Minister y a haya oportunidad 
tambe pa saca un potret cu Prome Minister. 


Despues a sigui e Conferencia di Prensa Live. 
Prome Minister a contesta tur pregunta cu e 
muchanan a haci na su persona y pueblo di Aruba 
por a disfruta esaki tambe Live via TeleAruba y 
riba pagina di Facebook di Gabinete Wever Croes 
2. Prome Minister a expresa na e muchanan 
cu e ta aprecia hopi mes cada pregunta aunke, 
Prome Minister a bisa contento, tawata tin algun 
pregunta ‘moeilijk’ pero cu placer el a contesta 
tur. E conseho cu Prome Minister a laga pa e 
muchanan ta pa semper prepara y haci nan 
pregunta sin miedo, sin importa con critico e 
preguntanan ta. “Mi ta spera cu boso ta hiba un 
bon recuerdo di e programa aki y ohala cu sali 
gran priodistanan di esaki den futuro”, Prome 
Minister a expresa.Den nomber di Gobieno di 
Aruba, Prome Minister ta gradici tur esnan cu a 
haci “Periodista pa un Dia' posibel y un exito un 
biaha mas. Danki tambe na TeleAruba y señora 
Siomara Everon pa su tempo pa splica nos 
muchanan mas di e trabou pa informa pueblo. 
Danki na e mayornan pa permiti nan yiunan 
participa y danki special na nos muchanan cu 
a participa. 


Dialuna 3 Juli 2023 SUL Que 
Acusado Coffie a bisa huez: Nos a pasa 3 
biaha pa wak rapper Boechi 

Siman pasa dia 30 di Juni, 
a tuma lugar den corte na 
Curacao, e caso di rapper 
Boechi cu a wordo tira 
mata dia 9 di december 
2022, dilanti un food 
truck. 


E dos acusadonan ta 
Churandi Ramon Coffie 
(4 jan 1979) y Christopher 
Emanuel Zimmerman (27 
Mei 1990). 


E caso tin e nomber di 
Hummer. 

Churando Coffie a bisa 
huez cu riba dia di e 
asesinato, nan a core 3 
biaha pasa wak Boechi 


Polis mester a bay club nocturno pa 
pelea grandi cu hende herida 

Wilhelminastraat - 
Diadomingo mey anochi 
varios unidasld policial a 
bay un club nocturno situa 
poco pabou di rotonde di 
Elmar na Playa. 


E motibo tawata cu eynan 
lo tawata tin un pelea; 
compaña cu tiramento di 
boter. 


Informacion adicional 
tawata bisa cu un persona 
lo a resulta herida y cu e lo 
tawata ariba suela. 


Unidadnan cu a presenta 
na dicho luga no a bin topa 
cu e persona herida, parse 


J CARPINTERIA ia 


y nan a plan pa horta su 
cadena. 

Segun Coffie cu na ningun 
momento a plan pa tira 
Boechi y e no tabata sa 
esey. Zimmerman a dicidi 
su so, pa tira Boechi. 


Ora cu nan a staciona na 
banda of patras di e auto 
di Boechi, Zimmerman a 
baha glas y los tiro riba 
Boechi, cual tabata fatal. 
Coffie a pidi huez pa lage 
den libertad mesora, cual 
huez a nenga. 

E caso a wordo trata 
proforma, pues sin mucho 
detayes. 


cu e lo a subi un vehiculo y 
bay di e sitio. 


Tampoco no a topa cu 
ningun hende bringando 
e ora ey. 

Por a mira si agentenan 
papiando cu posiblemente 
esnan responsabel pa e 
luga y tumando dato di 
locual a sosode un rato 
prome. 


E luga nocturno aki ta 
conoci pa autoridad, debi 
cu ya na varios ocasion 
nan mester bay eynan pa 
diferente tipo di problema. 

Bunita evento “Aruba and Italy meet” 


Den Haag  — Den e 
Instituto Italiano di 
Cultura na Amsterdam 
a tuma lugar un evento 
special cu e titulo “Aruba 
and Italy meet”. Un evento 
cu ta un colaboracion 
entre embahada di Italia y 
Arubahuis. 


E programa a cuminsa cu 
palabranan di bon bini 
di director di e Instituto 
Italiano di Cultura 
Paola Cordone. Despues 
embahador di Italia na 
Hulanda Giorgio Novello 
a tene su discurso unda 
ela expresa cu e evento aki 
ta inicio di un cooperacion 
entre Italia y Aruba cu lo 
dura durante lunanan 
y añanan cu ta bin. E 
embahador a sorprende 
e publico presente door 
di a tene un parti di su 
discurso na Papiamento. 
Embahador Novello 
a trece dilanti den su 
discurso e similaridadnan 
cu ta existi entre Italia y 
Aruba. Tanto Aruba como 
Italia tin un industria 
turistico fuerte, cu 
miyones di bishitantenan 
cada aña. E playanan 
impresionante, awanan 
cla y paisahenan bunita ta 
hasi ambos destinacionan 
hopi popular entre 
bishitantenan. 

Den cuadro di diversidad 
cultural, Aruba y Italia ta 
orguyoso di un diversidad 
cultural rico. 

Ambos  nacionnan ta 


pone enfasis grandi riba 
proteccion di medio 
ambiente. Aruba a hasi 


pasonan grandi den 
energia sostenibel, segun 
embahador Novello. 


Minister Plenipotenciario 
mr. Ady Thijsen a gradici 


embahador Novello y 
director Cordone pa 
a haci e anochi aki 


posibel y brinda Aruba e 
oportunidad aki pa profila 
su mes. Minister Thijsen 
a cuminsa na conta riba 
e lucha di Aruba pa su 
Status Aparte, e orguyo 
di e Arubiano pa su 
himno y su bandera. E 
hecho cu Aruba ta den 
Reino Hulandes, esaki ta 
brinda bon gobernacion, 
proteccion legal y defensa 
di derechonan humano. 

E mandatario a bisa 
cu e hecho cu Aruba ta 
un isla chikito, esaki 
ta hacie vulnerabel pa 
desaroyonan externo. 
‘Aruba a haya un sla duro 
di e pandemia di Covid, 
pero ta recuperando na un 
manera impresionante. 
Aruba a mustra 
elasticidad. Economia ta 
creciendo y e enfasis awor 
ta riba diversificacion di 
economia di Aruba, asina 
Minister Thijsen a bisa. 


Siguientemente Minister 
Thijsen a papia riba su 
carera como abogado 
y despues den politica, 
unda ela sirbi su pais pa 


18 aña den parlamento 
y awor como Minister 
Plepotenciario na Hulanda 
y Representante di Aruba 
na Union Europeo. Sr. 
Thijsen a trece dilanti den 
su discurso cu su vision pa 
ta haci Aruba mas visibel 
den Reino y pafor di Reino. 
Minister Thijsen: ‘Esaki ta 
encera cu pa e siguiente 
añanan ta concentra 
riba cinco pilar: e tarea 
politico y constitional pa 
cu Gobierno di Reino y 
contactonan cu Gobierno 
Hulandes. Di dos ta nos 
representacion na Union 
Europeo. Di tres pilar ta 
cooperacion cu municipio, 
provincia, instituto y 
universidadnan. Na 
di cuater lugar ta nos 
contacto y relacion cu 
e embahadanan y por 
ultimo nos studiantenan 
y Arubianonan na 
Hualanda. Pa loke ta 


FA ais a 


Union Europeo nos ta 
mira hopi oportunidad via 
di OCTA pa projectonan 
na Aruba. Tambe Aruba 
ta observador na Caricom 
y ta sondea e posibilidad 
pa bira miembro asocia di 
Caricom? 

Minister Thijsen a sigi 
su discurso unda ela 
menciona nos idioma 
Papiamento cu ta un mixto 
di Spaño y Portugues 
cu e lenguage creol di 
West Africa. Banda di e 
idioma di Papiamento 
sr. Thijsen a papia di 
aspectonan di cultura cu 
ta caracteristica pa Aruba 
cu ta San Juan/Dera Gai, 
Dande y Carnaval. 


Minister Thijsen a termina 
su discurso bisando cu e 
te kere den un relacion 
estrecho y bunita entre 
Italia y Aruba. Y ta kere 
den e potencia di tanto 


Italia como Aruba. 
Specialmente riba œ 
tereno turistico unda 


casualmente ta tumando 
lugar un evento di ATA 
Europa na Milan y tambe 
cu na Milan y Roma 
tin tramnan ta core cu 
propaganda di Aruba. 
Finalmente Minister 
Thijsen a invita tur esnan 
presenta pa bishita Aruba 
y experencia e bunitesa di 
nos isla. 


E anochi a clausura cu 
musica carnavalesco cu 
canto di Lord Cachete 
acompaña pa bailadornan 
den traha carnavalesco. 
Sigur un bunita evento 
unda Aruba por a profila 
su mes y na mes momento 
duna inicio na cooperacion 
entre ambos pais. Nota pa 
redaccion: E potretnan ta 
cortesia di Arubahuis 

MINISTER ENDY CROES TA REUNI CU E 
REPRESENTANTENAN DI UNIVERSITY OF SOUTH 
ARA NA TAMPA 


ANN; | 


Ma 


Diahuebs ulitmo, Minister 
di Enseñansa y Deporte 
Endy Croes hunto cu 
rector di Universidad 
di Aruba Sra. Viola 
Heutger y Minister 
Plenipontenciario 


na Visiitti Sra. 
Joselin Croes a reuni 
cu e representantenan 
di University of South 
Florida (USF). Durante 
e reunion a evalua e 
posibilidadnan pa cera 


Dr. > eF enter fop Global Solutions 


convenio cu USF. Durante 
e lunanan binidero lo 
bolbe reuni cu USF pa 
asina den transcurso di 
e aña aki por yega na un 
posibel acuerdo. Minister 
Plenipontenciario na 
Washington Sra. Joselin 
Croes a indica cu ta prome 
biaha cu ta bishita USF y 
cu ainda no tin ningun 
convenio cu e universidad. 
A tene combersacion riba 
ki tipo di convenio por 
tene cu USF. A dialoga 
cu departamento atletico 
cu ta interesa di haci 
scouting na Aruba pa nos 
atletnanan cu ta eherce 
deporte di, etre otro, 
basketball y futbol. Na 
otro banda, Universidad 
di Aruba ta sumamente 
interesa den e programa 
di investigacion. Esaki ta 
e oportunidadnan nobo cu 
ta creando na Tampa pa e 
studiantenan di Aruba 
cu ta desea di eherce un 


> m 


¡DH 


estudio aya. 


E facilidad di USF ta 
enorme y hopi bunita 
y ta ofrece un cantidad 
di estudio y curso. 
Directora di admision 
internacional di USF, Sra. 
Sarah Wietzke a indica cu 
no solamente ta evalua 
e transcripcion di pais 
di origen, pero tambe ta 
evalua e puntonan di SAT 
y ACT. E studiantenan por 
aplica pa LAC scholarship, 
esaki kiermen cu en bes 
e studiante paga 17 mil 
dollar pa aña, lo paga 
solamente 5 mil dollar 
pa aña. Esaki sigur ta un 
reduccion substancial, 
pero tin un rekisito cu 
mester cumpli cu ne pa 
por cualifica. E studiante 
mester cumpli cu GPA di 
3.6 y mester pasa e test di 
SAT cu 1210 punto. Fuera 
di esaki, USF ta ofrece 
tambe algun oportunidad 


QA 


y 


pa e estudio di Master. 
Tambe, Sra. Wietzke a 
señala cu actualmente 
tin rond di 20 deporte 
universitario, entre otro, 
futbol masculino, futbol 
femenino, baseball, 
softball y beach volleyball. 
Sra. Wietzke a enfatisa 
cu tin un disponibilidad 
grandi di vivienda na 
campus. Paestudiantenan 
cu ta desea di aplica por 
busca mas informacion di 
con pa aplica pa e ELAP 
na consulado di Merca na 
Aruba. 


Finalmente, Minister 
Endy Croes ta expresa 
cu nan ta contento cu tur 
informacion cu a ricibi 
di e representantenan di 
USF y ta spera cu pronto 
por firma un acuerdo cu 
USF pa cuminsa traha 
riba diferente ramo di 
enseñansa cu nan. 

Rotary Club Aruba a entrega mas di 
400.000 florin na donacion 


Tur aña 1 di juli Rotary 
Club Aruba ta cambia di 
directiva. E aña Rotario 
cu a caba tabata uno 


hopi exitoso pa Rotary 
Club Aruba. Despues di 
di pandemia na unda 
cu hopi evento no por a 
wordo organisa manera 
custumber, e aña aki por 
a mira un diferencia den e 
animo y recaudamento di 
fondo. 


Na December 2022 a 
tuma luga e “Annual 
Charity Golf Tournament” 
na unda cu Rotary Club 
Aruba a logra recauda mas 
o menos AWG 100.000,- 
na fondo. Esaki sigur 
tabata un exito rotundo, 
Shelby Maduro Presidente 
saliente di Rotary Club 
Aruba ta comenta. 

Despues di e evento aki 
preparacionan a cuminsa 
pa e grandioso “Fiesta 
Rotaria”. E aña aki e di 40 
edicion a wordo organisa 
atrobe despues di 3 aña. 
Cu e grandioso rifa y e 
evento mes di “Fiesta 
Rotaria, Rotary Club 
Aruba a logra di recauda 


mas cu AWG 300.000,- na 
fondo. 

Manera ta conoci Rotary 
Club Aruba ta yuda 
diferente fundacion nan 
den nos comunidad cu 
sosten monetario pa 
asina nan por sigui haci 
e bunita trabao pa esnan 
cu mas mester den nos 
comunidad. 


Rotary Club Aruba 
ta precura pa yuda 
ariba diferente tereno, 
manera nos grandinan 
na Kibrahacha 60+, nos 
muchanan na Casa Cuna, 
nos hoben nan na YMCA, 
esnan cu desabilidad 
pero asina mes activo 
na Sonrisa y Trampolin 
pa Trabao. Grupo nan 
si Scouting cu ta yuda 
nos tur aña na “Fiesta 
Rotaria”. Esnan cu ta 
precura pa alimenta nos 
muchanan, y hende grandi 
Ban Uni Man pa Cria 
nos Muchanan, Meals 
on Wheels. Diferente 
fundacion nan cu nan 
proyecto special manera 
Micky’s Foundation, 
Lean on Me y Leerorkest. 
Tambe nos a yuda Rode 


Kruis Aruba, Muchila 
Creativo, Hunga Teca, 
Koningin Wilhelmina 


Fonds, Stichting Edmund 
Harms, Stichting Sociale 
Fonds Colegio Arubano 
y Fundacion Contra 
Violencia Relacional. 
Esaki nan ta un paar di 
ehempel di fundacion nan 
cu ta conta cu e sosten di 


Rotary Club Aruba. 


Ademas e aña aki a logra 
instala mas water coolers 
na diferente scolnan rond 
di Aruba. E proyecto aki 
a cuminsa un paar di 
aña atras. E ta meta ta pa 
instala un water cooler 
na cada scol na nos isla. 
Asina aki promove nos 
mucha nan pa bebe awa y 


ta mas sostenibel door di 
usa un termo. 

Presidente Shelby 
Maduro y su directiva ta 
termina un aña contento 
y satisfecho cu e logronan 
di e Club e aña aki. Un 
gradicimento ta bai pa tur 
esnan cu semper a kere 
den nos causa y meta, 
nos sponsors, comercio 
di Aruba, tur esnan cu 


ta cumpra nos rifa, nos 
boluntarionan y sigur 
na nos miembronan. Un 
danki tambe ta bai na nos 
partners Rotaract Club of 
Aruba, Interact Club of 
Aruba Schakel College, 
Interact Club of Colegio 
Arubano y Interact Club 
of International School of 
Aruba. 


Dialuna 3 Juli 2023 

Conmemoracion Nacional di e 
Abolicion di Slavitud 2023 


Rey Willem Alexander a pidi pordon; Minister Thijsen a pone krans 
den nomber di Aruba 


Den Haag = Na 
Oosterpark Amsterdam a 
tuma lugar awe 1 di juli e 
conmemoracion nacional 
di e Abolicion di Slavitud 
dor di Hulanda na 1863 
den e colonianan Surnam 
y Antianan Hulandes. E 
aña aki e conmemoracion 
tabata special cu presencia 
di Rey Willem Alexander 
y Reina Maxima, Prome 
Minister di Hulanda 
Mark Rutte y varios otro 
ministernan di Gabinete 
Rutte IV. Special tamba 
tabata e hecho cu Rey 
Willem Alexander a tene 
un discurso, uno cu henter 
Reino Hulandes y Surnam 
tabata ancioso pa tende 
kico e Rey lo bisa riba e 
historia colonial Hulandes 
y e rol di sclavitud den 
esaki. 


Loke pa basta tempo 
tabatatin speculacion, ta si 
e Rey ta bai pidi despensa 
pa e historia di sclavitud. 
Den un discurso hopi 
inpresionante Rey Willem 
Alexander no unicamente 
a pidi despensa, pero 
tambe a pidi pordon pa 
su antepasadonan cu no a 
lucha contra di e sistema 
di sclavitud. 


E despensa di Rey Willem 
Alexander pa e rol di 
Hulanda den sclavitud ta 
den liñea di e despensa 
cu Prome Minister Mark 
Rutte na December 
aña pasa a haci den 
nomber di Gobierno di 
Hulanda. Prome cu Rutte, 
burgemeester Femke 
Halsema di Amsterdam, 
burgemeester Ahmed 
Aboutaleb di Rotterdam 
y presidente di Banco 
Central di Hulanda 
Klaas Knot tambe a pidi 


despensa pa e rol di 
Amsterdam, Rotterdam 
y Banco Central den e 
sistema di sclavitud. 


Presidente di NiNsee 
Linda Nooitmeer tambe a 
tene un discurso. NiNsee 
taeinstituto cu ta organisa 
e conmemoracion. E parti 
musical di programa a 
conta cu canto di Izaline 
Calister y Black Harmony. 
Despues di ı minuut 
di silencio e programa 
a sigi cu e ceremonia 
di pone krans na e 
“Slavernijmonument”. 


Rey Willem Alexander y 
Reina Maxima a pone e 
prome krans. Den nomber 
di Gobierno di Aruba 
Minister Plenipotenciario 
mr. Ady Thijsen a pone 
un krans. Banda di 
Minister Thijsen, tambe 
a pone un krans entre 
otro presidente di Eerste 
Kamer Jan Anthonie 
Bruijn y presidente di 


Tweede Kamer Vera 
Bergkamp, Prome 
Minister di Hulanda 


Mark Rutte y Minister pa 
Rechtsbescherming Franc 
Weerwind, Minister 
Plenipotenciario di 
Curaçao Carlson Manuel, 
Minister Plenipotenciario 
di St. Maarten Rene 
Violenus, embahador 
di Surnam  Rajendre 
Khargi y burgemeester 
di Amsterdam Femke 
Halsema. 


E aña aki ta 21 aña cu 
NiNsee a keda funda y cu e 
conmemoración nacional 
ainicia cu desvelo na 2002 
di e “Slavernijmonument” 
cu ta un obra di e escultor 


Erwin de Vries. 


Nota pa redaccion: E 
potretnan ta cortesia 
di Arubahuis. Potret di 
Rey Willem Alexander ta 
cortesia di NiNsee y ta di 
fotografo Isaac Owusu. 


BRIYANDO FUERTE + TRECIENDO CLARIDAD Di Pueblo 

MINISTER ENDY CROES A “MEET & GREET” 
CU STUDIANTE DI ARUBA NA ORLANDO 

Durante biahe di trabou 
na Orlando, Minister di 
Enseñansa y Deporte 
Endy Croes a reuni cu 
cuater (4) studiante di 
Aruba cu actualmente ta 
eherciendo nan estudio 
na Valencia College. 
Durante e encuentro 
nan a intercambia idea 
y e  studiantenan a 
comparti nan experencia 
di estudio na Orlando. 
A comparti informacion 
cu e studiantenan di 
e acuerdonan nobo cu 
Aruba a cera cu diferente 
college y universidad 
tanto na Merca y Canada. 


Patrick Rosillo ta 
studiando pa un aña y 
mei na Valencia College y 
ta eherciendo “Associate 
Degree” den “Health 
Sciences”. Despues di 
finalisa su estudio Patrick 
lo continua na universidad 
pa su “Bachelor’s Degree”. 
Patrickaindicacu Valencia 
College tin diferente 
programa y ta brinda 
mas oportunidad na 
studiante. Arjen Howell ta 
finalisando su estudio di 
“Electrical Engineering” 
na Valencia College. 
Arjen ta disfrutando di e 
experencia di studia na 
Merca. Arjen su conseho 
na e studiantenan cu 
ta desea di eherce nan 
estudio na Valencia 
College ta aplica pa e 
programa “Two plus 
two” pa cuminsa prepara 
tempran por lo menos 9 
luna prome. “Studia duro 


y haci bo best”, ta Arjen 
su conseho. Daniela Lacle 
ta conta cu su añanan 
na Valencia College a 
bay sumamente bon y ta 
encanta cu e scol. Semper 
e scol ta purba pa yuda y 
crealaso cuestudiantenan 


internacional. Daniela 
ta studiando “Health 
Sciences” y a indica 


di ta hopi contento na 
Valencia College. “Tin 
hopi oportunidad pa 
sigui studia”, Daniela a 
enfatisa. Soraine Leonard 
a indica cu e “Two plus 
two program” ta hopi bon 
y a yude pa e por spaar 
placa. Soraine a enfatisa 
cu tur hende ta hopi nice, 
cla pa yuda y pa brinda 
tur informacion cu bo tin 
mester 


Mia 


Sra. 


Cancarevic, 


Director of International 
Students di  Vallencia 
College a expresa di ta 
hopi entusiasma di a firma 
un acuerdo cu Aruba. 


Sra. Cancarevic ta 
trahando na Valencia 
College pa casi dies (10) 
aña. Sra. Canarevic ta 
yuday guia e studiantenan 
internacional pa inscribi 
na e scol y pa transicion 
bay bon. Valencia College 
ta brinda e studiantenan 
di Aruba e oportunidad 
pa haya beca pa studia 
na e scol. E studiantenan 
por aplica via e website 
di Valencia College 
Scholarship y aplica pa e 
“global achievers award”. 


E mandatario di 
Enseñansa ta indica cu e 
tabata un placer pa dialoga 
cu e studiantenan aki di 
Aruba cu ta eherciendo 
nan estudio na Orlando y 
por a scucha un poco di 
nan experencia aya. 


Pa finalisa, Minister 
Endy Croes ta desea nan 
tur clase di exito cu nan 
estudio y nan futuro 
carera. 


Dialuna 3 Juli 2023 

Prome Minister Evelyn Wever-Croes: 


Clausurando e prome etapa di reunion strategico na Hulanda, 


PAIS ARUBA TA REUNI CU PRESIDENTE DI HOGE 
RAAD SEÑORA DINEKE DE GROOT 


Clausurando e prome 
etapa di reunion 
strategico na Hulanda, e 
delegacion di Pais Aruba, 
lidera door di Minister 
Plenipotenciario señor 
Ady Thijsen, hunto cu e 
representante di Tijdelijke 
Werkorganisatie Aruba, 
señora Indra Zaandam, 
tabatin e honor di reuni cu 
Presidente di Hoge Raad 
señora Dineke de Groot 
y griffier señora Ilona 
Wolffram-Van Doorn. 
Hoge Raad ta e instancia 
di casacion mas halto den 
Reino pa cu caso civil, 
penal y fiscal. 

E reunion tabata uno hopi 
informativo na unda cu 
a para keto na diferente 
tema. 


Asina a trata e posicion 
di Corte di Segundo 
Instancia (het Hof) y 
e confiansa grandi cu 
ciudadano tin den e 
instancia aki na e paisnan 
Caribense di Reino. 


Minister di 


Husticia y Asuntonan 


Adicionalmente a trata 
e tema di influencia di 
maneho gubernamental 
riba proceso hudicial unda 
cu Pais Aruba a comenta 
cu ta di gran importancia 
pa esnan cu ta encarga cu 
diseña esaki tin experticio 
leglisaltivo pa haci esaki. 
Un tema tambe comenta ta 
e posicion y tarea di Hoge 
Raad y a elabora cu esaki 
ta e instancia final cu ta 
evalua aplicacion di ley 
door di corte di Prome y 
Segunda Instancia. Corte 
Superior tin un posicion 
cardinal pa salbaguardia 
e fundamento di estado 
di derecho na unda cu 
tur esnan cu ta forma 
parti di e estado aki tin 
derecho riba acceso na un 


instancia independiente 
pa resolve disputa. Un 
tema cu actualmente 


den Reino ta sumamente 
relevante. Pais Aruba ta 
gradici señora Dineke de 
Groot pa e tempo brinda. 


Prome Minister Evelyn 
Wever-Croes ta gradici 
Minister Plenipotenciario 


di Aruba, señor Ady 
Thijsen y e representante 
di Tijdelijke 


Werkorganisatie Aruba, 
señora Indra Zaandam, pa 
e trabounan y e diferente 
reunionnan strategico 
den cuadro di Aruba su 
trayecto di recuperacion 


Minister Rocco Tjon: 
Minister Rocco Tjon ta deliberando cu Hulanda 
pa yega na un prison nobo 


pues aspectonan infrastructural pero 


y ta desea nan exito pa 
continua cu e trabounan 
pa realisa e metanan 
proponi. 


atencion. E puntonan cu mester haya atencion 


Social sr. Rocco Tjon, ta colaborando 
cu Hulanda pa asina yega na construi 


un Instituto  GCoreccional nobo. 
Actualmente, tin combersacionnan 
andando cu Minister di 


rechtsbescherming sr. Franc Weerwind 
y secretario di estado sra. Alexandra 
van Huffelen en conexion cu esaki. E 
recomendacionnan emiti, door di e 
comicion CPT, ta forma e puntonan 
di salida pa loke ta trata e instituto 
corecional nobo. Teniendo na cuenta 


tambe aspectonan di cuido. 


Banda di esaki, e director actual, sr. L. 
Winklaar, a duna di conoce cu e kier asumi un 
reto nobo. Pues den bon combersacion cu su 
persona y Departamento di recurso humano a 
hiba algun combersacion y esaki ta den fase di 
wordo formalisa. 


Teniendo na cuenta cu e continuidad como 
tambe ehecucion di diferente proyectonan na 
nos Instituto Corecional abin cu algun punto di 


continuo mirando recomendacionnan di CPT 
pero tambe palabracionnan den “Justitieel 
Vierpartijen Overleg”, a tuma e decicion pa 
implementa un ekipo di maneho temporario. 


Awe, 30 di juni 2023 conseho di Minister a 
aproba e proposicion di Minister di Husticia y 
Asuntonan Social, pa entrante dialuna 3 di juli 
e managementteam cuminsa cu su trabou. Na 
momento cu e reto nobo pa e director actual, 
sr. L. Winklaar, wordo formalisa lo habri e 
vacatura di director na KIA. 

Un pareha a resulta herida; despues di 
accidente di trafico na Sero Blanco 


Sero Blanco - Diasabra 
merdia dos persona a 
resulta herida despues 
cu e v-car Mitsubishi 
Outlander a den banda di 
nan. 


Polisnan di trafico a bay 
diasabra merdia pa mas 
o menos 12:30 un crusada 
den Sero Blanco cu ta bay 
pa San Barbola. 


Eynan a sosode un 
accidente di trafico entre 
un Nissan Cube y un 
Mitsubishi Outlander. 


Debi na e impacto e Nissan 
Cube a bay dal contra 
un cura di cas, kibrando 
esaki parcialmente. 


Na e sitio chauffeur di e 
Mitsubishi a conta nos su 
version; esta cu e tawata 
bayendo direccion nort 
y ariba e crusada T aki 
e la hay'e confronta cu 
e Nissan a yega bira su 
dilanti. E Nissan Cube 
tawata bayendo zuid, 
unda cu diripiente e la bira 
dilanti trafico contrario. 


E Mitsubishi a basta duro 
contra e parti drechi di 
e Nissan, mandando e 
contra un cura di palo. 


Un pareha den e Nissan a 
resulta. Dos ambulance a 
presenta, unda cu ambos 
a wordo transporta pa 
Hospitaal. Polisnan di 
trafico y tambe compania 


di seguro a keda termina e 
resto di trabou, tumando 
datonan. 

Takelwagen 
move ambos vehiculo. 


mester a 

Dos persona seriamente 
herida den accidente fron- 
tal diadomingo marduga 


Pavia - Diadomingo marduga algo pasa 
di 'or, habitantenan na Pavia a wordo so- 
prendi pa un zonido masha duro mes di 
dos auto cu a dal. 


Mesora esnan cu a yega prome a bati alar- 
ma di un accidente serio, unda cu tin dos 
hende seriamente herida. 


Ambulance, polis y tambe Brandweer a 
sali direccion pa Pavia debi a papia cu lo 
tin hende pega den auto. 


Na yegada di dos ambulance, memey di 
caminda nan ta topa cu un Toyota Yaris y 
un Honda CRV, ambos bastante destrui. 


Na nos yegada, por a mira Paramedi- 
conan sacando ocupante di e Yaris y rapi- 
damente ta hink'e den Ambulance, y a 


bira tambe e prome ambulance cu a sali 
cu urgencia pa Hospitaal. 


E segundo victima tawata den e Honda 
CRV. Tawata trata di un hende homber, cu 
a ricibi golpinan fuerte na cabes y cara, 
pero e tawata na tino ora cu e la wordo 
saca pa Paramediconan. 


Bomberonan na e sitio no tawata tin mes- 
ter di a drenta den accion, y despues di 
algun rato a bandona e sitio. 


En total a presenta tres ambulance na e 
sitio. 


Specialista di trafico a wordo pidi, de- 
partamento tecnico debi cu ta trata di un 
accidente hopi serio y tambe slachtoffer- 
hulp. 


Minister di deporte a 
precencia cendemento 
di lus na Palo Marga 


Minister Endy Croes a acudi diasabra atardi na Palo 
Marga, pa precencia e cendemento di lus. Un total di 26 
lus a wordo instala pa asina por promove e deporte di 
drag. Mei mei di organisadornan y dirigentenan, a hiba 
un discurso cu a bisa cu su compromiso ta pa laga de- 
porte avansa y gobierno ta invertiendo riba tur nivel di 
deporte, pa bienester di e deportista. 


Cu e paso aki, drag race por sigui desaroya den ora di 
anochi. 

Biento fuerte 
compaña pa 
hopi stof 


Oranjestad - Ultimo di- 
anan nos isla ta experen- 
ciando bientonan masha 
duro mes. 


Imagennan capta awe tar- 
di altura di Sabana Berde 


pa Camacuri, por a mira 


cu hunto cu e biento tin 
masha hopi stof mes. 


Ta bon pa esnan cu ta haci 
ehercio den "aire liber", 
tene cuenta cu esaki. 

CAMBER TUR NA SANGER 


Despues di maltrato serio di un dama turista 


Palm Beach - Diabierna 
anochi trempan varios 
unidad policial y despues 
tambe ambulance a bay 
un high rise hotel. E mo- 
tibo tawata cu un dama 


lo a wordo severamente 
maltrata door di un 
homber. 


Polis na yegada a wordo 
informa cu e maltrato ta 


entre un pareha cu ta ke- 
dando den dicho hotel. 


Masha hopi sanger 


Polisnan a bay na e cam- 


ber, unda e dama tawata. 
E camber tawata tur na 
sanger. A resulta cu e 
homber, cu tawata abou 
wanta pa security di e ho- 
tel a kibra e muhe su nani- 
shi malamente, causando 
sangramento formal. 


Ambulance tambe ya 
tawata na caminda. 


Pa locual ta e homber, e la 
keda sinta cara abou, posi- 
blemente realisando kiko 
e la caba di haci ariba. 


Transportwagen a wordo 
pidi pa a hiba e homber 
abusado warda di polis, 


== 


y ma 


unda e lo keda cera pen- 
diente investigacion y si e 
muhe no hala su denuncia 
aden. 


Pues aki ta papia di mal- 
trato pisa, unda cu un 
vakantie tan anhela pa e 
One Happy Island a ter- 
mina den un nightmare pa 
e dama. 

Minister Maduro di Finansa ta duna un update di Finansa Publico: 


DEPARTAMENTO DI FINANSA A 
ENFRENTA ALGUN RETO CU A CAUSA 
RETRASO DEN PRODUCCION DI E 
CUENTANAN ANUAL DI PAIS ARUBA 


Den e dianan aki algun politico na Aruba 
y na Hulanda a lansa critica riba e hecho 
cu Algemene Rekenkamer Aruba ARA ai- 
nda no a ricibi e Cuentanan Anual di aña 
2019 bin ariba pa por haci nan control. 
E politiconan a categorisa e retraso aki 
como mal maneho financiero, sin cu nan 
sa ta cual ta e retonan cu Departamento 
di Finansa a confronta cu a causa retraso 
den e produccion di e Cuentanan Anual 
di Pais Aruba desde aña 2019. 


Funcionnan cardinal a bira vacante 

Den aña 2019 a surgi vacatura den posi- 
cionnan cardinal den Departamento 
di Finansa. Ta trata di e funcionnan di 
Hoofd Financieel Beheer y Chef Afdeling 
Financiéle Rapportage en Analyse cu a 
bira vacante y e bashi aki a hiba na re- 
traso den e trabounan necesario pa pro- 
duci e compil e cuentanan anual di Pais 
Aruba. A cuminsa busca remplazo, pero 
COVID19 a presenta. E pandemia a trece 
retonan financiero grandi cune y hunto 
cu esaki a bin un necesidad pa mas ra- 
portahe financiero. A bin mas trabou den 
e departamento di raportahe, pero tabata 
tin menos hende pa haci e trabou, cual a 
causa retraso den e trabounan. 


Problema tecnico den sistema automatisa 
Na aña 2021 a surgi un problema tecnico 
den e sistema automatisa di administra- 
cion GFS/Enterprise One cu ta wordo 
uza pa Departamento di Finansa, debi 
na falta di update di e software. A traha 
pa soluciona esaki y aunke den aña 2022 
a logra resolve e problema, ta te na mei 
2023 a logra implementa e ultimo update 
necesario. E fayo tecnico aki tambe a cau- 


UPDATE 
FINANSA PUBLICO 


Cuentanan Anual 
Departamento di Finansa a confronta retonan cu a hiba na retraso 


sa retraso den e trabounan necesario. 


Compania externo a tuma tempo pa cus- 
tuma cu e administracion publico 
Departamento di Finansa a pidi asisten- 
cia di un compania externo di accountant 
pa yuda guia e proceso pa compila e cuen- 
tanan anual pa aña 2019 y aña 2020, pa 
asina por keda cla mas lihe. Sinembargo 
aki tambe a surgi tardansa debi cu gobi- 
erno su administracion ta uno particular 
y diferente na locual ta comun den sector 
priva. A tuma tempo pa e compania por a 
'gara e maña' di e administracion di sec- 
tor publico y esaki a causa mas tardansa 
den e compilacion di e cuentanan anual. 


Cifra di aña 2019 ta forma base pa control 
Un otro factor cu a hiba na tardansa ta, cu 
e cifra y informacion di aña 2019 ta bay 
wordo uza como base pa por yega na un 
cuenta anual pa aña 2020 cu por wordo 
controla globalmente pa un accountant. E 
mehoracion aki den maneho financiero di 
nos Pais, pa logra yega na un cuenta anual 
certifica pa un accountant, ta rekeri extra 
trabou cu tambe ta hiba na tardansa. 

Pa ki tempo por spera Cuentanan Anual 
di Pais Aruba? 

Minister Maduro ta premira pa entrega 
cuentanan anual na Algemene Rekenka- 
mer Aruba ARA segun e siguiente sche- 
ma: 

Aña 2019 na fin di juli 2023 

Aña 2020 na november 2023 

Aña 2021 na februari 2024 

Aña 2022 na juni 2024 

Aña 2023 na september 2024 manera ley 
ta prescirbi. 

Rey di Hulanda a pidi pordon pa 
esclavitud durante era colonial 


Alrededor di 600.000 
persona a wordo trans- 
porta via lama Atlantico 
den barconan Hulandes 
pa wordo bendi cono es- 
clavo y obliganan di traha 
den plantacion. 

Rey Willem Alexander a 
pidi pordon, diasabra 1 di 
juli pa e rol cu Cas Real 
tabatin pa cu esclavi- 
tud. Su discurso a wordo 
ricibi cu aplaudo y cu la- 
grima. Decendientenan 
di esclavo tabata presente 
na e ocacion aki. 

“Hoy me presento ante 
vosotros. Como vuestro 


rey y miembro del Go- 
bierno, me disculpo yo 
mismo. Y siento el peso 
de estas palabras en mi 
corazón y en mi alma (...). 
La esclavitud y la trata 
de esclavos se reconocen 
como un crimen de lesa 
humanidad. Y los estatú- 
deres y reyes de la Casa 
de Orange-Nassau no 
hicieron nada para deten- 
erlo”, Rey Willem a bisa 
durante e acto conmemo- 
rativo na Amsterdam di 
e 150 aniversario di lib- 
eracion di esclavonan den 
colonianan Hulandes. 


FORTALEZA PA FAMIA 


Scirbi pa Pastor Marcel Balootje. 


DECENSIA, HUMILDAD Y RESPET TA 
ALINEA NOS BIDA CU DIOS 


Den e buki di Mikeas ta para scir- 
bi: E a bisa bo , O hende, loke ta 
bon, y kico Señor ta exigi di bo, 
si no ta pa haci husticia, pa stima 
misericordia, y pa cana humilde- 
mente cu bo Dios. 


Te cu dia di awe, tur cos a keda 
mesun cos nada , no a cambia, y lo 
no cambia tampoco, pasobra Dios 
su palabra no ta cambia. 


Pero ora ta trata di educacion 
di nos yuinan, especialmente 
ora nos ta mira e direccion cu e 
sistema di mundo kier hiba nos 
yuinan, nos como mayor mester 
habri nos wowo, y cuminsa pone 
nos pia riba suela , pasobra diabel 
ta cla pa cohe ventaha den bida di 
nos yuinan, y ta yena mucha cu 
fantasia y rebeldia. 


!!! E base di bida di nos hubentud 
mester ta fiha riba Cristo Hesus, 
pa formacion di karakter, pasobra 
for di chiki e mucha su pia mester 
ta riba e baranca cu ta Cristo He- 
sus , pasobra ora un mucha wor- 


do lanta cu duda, e ta crece bira 
grandi sin sa kico di berdad e kier 
pa su bida, y e sistema di mundo 
lo traha identidad pe. 


*** Mayor nunca no por ta co- 
barde pa coregi su propio yiu, pa- 
sobra tur mayor cu stima nan yiu, 
ta coregi nan yiu for di chiki, pa 
asina evita cu nan grandi un hues 
tin di coregi bo yiu pa bo. 


*** Bo mester pone ordo y respet 
den bo cas, pasobra for di ora un 
mucha tin ocho aña ya e tin com- 
prendemento, of tin biaha mas 
chikito mes. 


*** Y for di chiki bo mester siña 
e mucha e caminda di Decensia, 
Humildad, y Respet, pa asina for- 
ma un karakter solido den bo yiu 
su bida. 


Karakter no ta wordo forma cu 
placa, ni cu nada di luho, ni tam- 
poco cu grandesa y orguyo,ni cu 
violencia , pero cu amor , cu pal- 
abranan di sabiduria, mustrando 


e mucha tur dia cual ta e 
bareranan di bida, kico por 
y kico no por, y cu cada cos 
tin nan consecuencia. 


Como mayor bo mester, 
pone tempo y atencion, 
y no laga cos bay for di 
man, y awor mas cu nunca, 
tin cosnan cu por drenta 
bida di bo yiu cu abo no 
tin control di dje, pasobra 
tur mayor mester compro- 
nde cu tin un guerra con- 
tra Famia, Matrimonio y 
Hubentud. 


Famia ta e base di sociedad insti- 
tui pa Dios mes, caminda e base 
ta matrimonio entre homber y 
muher, y e multiplicacion cu ta 
sigi segun Dios mes a manda( 
Genesis1:26-27-28) (Genesis 
2:23-24). 


Nos tur ta bini di un Famia, y nos 
mester haci tur locual ta posibel 
pa proteha nos Famia for di gara 
di e malbado, y esey solamente 
por wordo logra poniendo Cristo 
Hesus na prome lugar den nos 
hogar. 


Tur otro cos cu nos halsa den nos 
bida, mas halto cu Dios ta bira 
idolatria, pasobra den bida tur 
cos ta temporal, solamente Dios 


ta eterno. 


Ora nos ta pone e base di Decen- 
sia, Humildad y Respet den nos 
bida, nos bida ta alinea cu Dios , 
su boluntad. 

*** Y nos por tin sigur cu e por- 
tanan di oportunidad ta habri pa 
nos tur caminda. 

Pasobra Decensia, Humildad y 
Respet ta tres yabi cu ta habri tur 
porta, y cu a surpasa e poder di 
placa y di corupcion, pasobra nan 
ta bini directamente for di trono 
di Dios, si for di Su trono di Hus- 
ticia. 


Decencia , Humildad, y Respet ta 
tesoronan cu mester ta presente 
den tur bida. 


Sinceramente, Pastor Marcel Ba- 
lootje. 

Campaña di prevencion ta inicia awe! 
PROME DI SEPTEMBER LO TIN ACCION POLICIAL 
CONTRA CACHO RIBA CAMINDA PUBLICO 


MACUARIMA, ARUBA: 
Despues di a conduci dife- 
rente investigacion pero 
tambe keho di comunidad 
tocante e problemática di 
cacho riba caya, Cuerpo 
Policial Aruba ta pre- 
parando un accion poli- 
cial dirigi riba un di e 
problema serio aki cu ta 
afectado tur ciudadano 
riba Aruba. 


Den e ultimo temponan 
Cuerpo Policial Aruba a 
mira un subida drastico 
den asistencia pa cu ca- 
cho. Sea cacho ta morde 
hende, mucha, persona di 
edad indefenso pero tam- 
be pa otro bestia manera 


cabrito etc. E cachonan ta 
laga e victima cu heridan- 
an serio na curpa y otro 
animal cu ta wordo mata. 
Tambe e ta trece un situa- 
cion peligroso pa e bario 
of pa e autombolistanan y 
coredo di brommer. 


Cada un di e incidentenan 
aki a bira un di mas y ta 
atacha cada cuidano cu 
no por move trankil mas 
ariba Aruba. 


Pa nos combati e problem- 
atica aki Cuerpo Policial 
Aruba a prepara un plan 
di maneho pa asina cum- 
insa reduci e cantidad di 
e incidentenan y pa nos 


comunidad por cuminsa 
sintinan mes sigur y sin 
tin problema cu cacho 
riba caminda publico. E 
maneho lo ta dirigi spe- 
cialmente na tur persona 
CU TA RESPONSABEL of 
ta haci nan MES respon- 
sabel pa cuida un cacho! 


“Mi ta haya si cu den nos 
plan di accion e bienestar 
di e persona y di e cacho 
ta nos prioridad” tabatata 
palabranan di altocomis- 
ario di Polis drs. Ramon 
ARNHEM den e cuadro 
di plan nacional di accion 
policial contra cacho. 


Entrante awe lo cuminsa 


Debi na fayecimento di colega Robby 
Schouten, AZV ta habri 9.30am dia 3 di juli 


Comunicado di prensa 

En conexion cu fayeci- 
mento di nos colega stima 
Robby Schouten, nos ta in- 
forma cu riba dialuna 3 di 
juli nos orario di apertura 
pa servicio na cliente ta 
9:30am en bes di 7:30am. 

Danki pa boso compren- 
sion. 


pen 


cu un campaña nacional 
cu ta hiba e nomber di * 
CACHO DEN CURA TA 
LEY E TA” un campaña 
yena cu hopi informacion 
tocante ley, procedura, 
maneho, prevencion y 
multa tocante e tematica 
aki prome cu accion poli- 
cial cu lo inicia dia 1 di 
september 2023. Den luna 
di september lo bay tin 
diferente accion den dife- 
rente bario rond di Aruba. 

Rosario Bibo dialuna 3 di 
Juli na Alto Vista 


E proposito di esaki ta pa 
KPA conhuntamente cu 
otro partners por reduci 
e molester y peliger di ca- 
cho y aumenta e sentido di 
seguridad pa nos comuni- 
dad. 


Pa mas informacion por 
subi nos website www. 
kpa.aw sigui tur medio- 
nan di comunicacion lo- 
cal of nos rednan oficial 
pa haya tur e informa- 
cionnan. 


Dialuna awo, 3 di juli lo tin otro Rosario Bibo na 
Kapel di Alto Vista cuminsando pa 7 or y mey di 
anochi. 

Na e ocasion aki lo gradici Señor pa e aña escolar cu 
ta terminando, pa tur esnan cu a gradua of bay over. 
Pa esnan cu no a logra, lo pidi Señor y Spirito Santo 
pa sigui guia nan durante e proximo aña escolar. 
Lo pidi Birgen di Alto Vista proteha tur esnan cu ta 
bay studia den exterior; pa nan tin exito den nan 
estudio, sa di adapta nan mes na otro custumber- 
nan y cultura y pa semper mantene bon contacto cu 
esnan cu ta keda na Aruba. Un bon comunicacion ta 
fortalece e lasonan pa por tin exito den nan bida leu 
fo'I cas. 

Nos lo tin tambe den orashon esnan cu ta sigui stu- 
dia na Aruba of cu lo bay drenta mercado laboral. 
Manera custumber lo resa tambe pa tur enfermo, 
esnan den necesidad material y spiritual y pa paz na 
mundo. 

SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 


Ora nos tin asina hopi cos 
bunita pa skirbi di activi- 
dadnan social cultural cu 
a tuma lugar, pero cu nos 
relato ta un ves pa siman. 
Nos ta bay bek un crenchi 
den tempo awe cu nos re- 
lato di Scol di musica Rufo 
Wever. Alumnonan di e 
muziekschool aki a tene 
por bisa un siman di con- 
cierto den e sala chikito na 
banda den Cas di Cultura. 
Ta hopi famia, amigo - y 
amantenan di musica a bin 
goza di e conciertonan aki, 
pa duna nan sosten y apoyo 
na nan yuinan of nietonan 
expresando nan talentonan 
riba un of otro instrumen- 
to. Lady Ruth no a logra bay 
henter siman, pero a bay 
goza dos dia trai otro di nan 
dushi musica. Tawatatin 
tambe un di nan concier- 
tonan na Teresita Center 
den curason di San Nicolas, 
si mi no tin hera. Nos a topa 
amigo musico Ivan Quan- 
dus cu a invita nos pa e con- 
cierto ey tambe, pero nos 
no a alcansa. Ivan tawata 
na encargo di e grabacion 
oficial profeshonal di tur e 
conciertonan di e scol men- 
ciona. Nos por a scucha en- 
tre otro e hoben pianista 
cu hopi biaha a toca pa nos 
na Poetry Night, Jeandre 
Tromp cu ta causa hopi fu- 
ror cu su tocamento mod- 
erno riba keyboard. E ta un 
di e studiantenan cu pronto 


lo of a bay caba Hulanda pa 
continua cu su estudio den 
musica di piano. Un otro 
studiante cu pronto lo bi- 
aha pa madre patria Hulan- 
da pa sigui studia ta e sim- 
patico, bunita y talentoso 
Jolene Wever, yui muhe di 
sra. Arlene y David Wever. 
Arlene ta un tremendo can- 
tante den un di e coronan 
di Maybeline Arends Croes. 
Jolene ta bay studia algo 
den agricultura . (Nos no 
ta corda kico exactamente, 
pero algo hopi importante 
mirando cu mundo henter 
ta birando “green” ) Nos ta 
spera cu Jolene sigui toca 
piano tambe na Hulanda 
ora tin tempo y e oportuni- 
dad, pasobra, e tin e talento 
di su tio Albert Osric Croes 
awe dfm. Jolene a toca 
hopi pero hopi bunita mes 
den e concierto di muz- 
lekschool, specialmente e 
cantica di Albert “ Bells of 
joy”. Tawatatin tres hoben 
mucha muher cu a canta 
tambe den e concierto aki, 
un cantica na frances ma- 
sha masha masha bunita 
mes ! Nos ta corda y nos 
ta cuminsa hari cu yen di 
smak atrobe, ora cu e lieve 
juffrouw cu ta duna les 
na muziekschool juffrouw 
Catherine Provance a pre- 
senta un di e otro alumno 
of ta alumnanan pa canta 
un asina yama “Lullaby”, 
cu ta cantica pa scucha y 


of canta ora ta prepara pa 
bay drumi, anto e di cu e 
publico” Boso por drumi un 
rato”. Nos no por a stop di 
hari! Nos a saca mas buni- 
ta potret di mas alumno, 
pero nos no por manda tur 
den un solo relato. Talbes 
mas despues nos hanja otro 
oportunidad, cu tema di 
musica , nos lo manda nan. 
Nos ta felicita tur e maestro 
y maestranan di Muziek- 
school cu nan alumnonan 
fantastico den tocamento 
di nan instrumentonan. Pa 
medio di nos relato nos ta 
manda palabranan di con- 
dolencia, consuelo y amor 
pa lieve Gina di Muziek- 
school, cu e fayecimento di 
su pareha Chucho Hoek. Un 
gran musico profeshonal cu 
a duna hopi na Aruba. Nos 
ta felicita den e mesun ro- 
sea tur e studiantenan cu 
a gradua y of a bai over y 
na esnan cu ta bay sigui 
studia den exterior tur tur 
clase di exito. Pone bo meta 
bo dilanti y “stay focused”. 
Na esnan cu a “keda sinta”, 
hasi mas bo best y corda cu 
mundo a wordo traha den 
6 dia. Y cu no ta tur cos ta 
logra den conteo di un dos 
tres . Tin biaha e ta tuma 
un crenchi mas tempo y 
esfuerzo. Talbes menos 
tempo ariba bo cellular y 
studia mas. Y, pabien na 
tur e alumnonan di Scol di 
musica Rufo Wever cu nan 
exitoso concierto reciente- 
mente. 

Musica ta alegra e curason, 
etarelaha, etainspira .Hasi 
manera Lady Ruth y pone 
bo musica preferi na volu- 
men halto den bo kamber of 
bo cas y bayla manera niun 
hende ta mira, bayla bay 
cu boshi alegria ! Expresa 
bo mes den bo alegria y bo 
amor pa bida ! Shonnan, 
danki pa lesa nos relato di e 
siman aki, y keda pendiente 
pa e otro actividadnan cu 
mi no a skirbi di nan ainda, 
pero nos ta purba bay beurt 
pa beurt segun nos curason 
y nos prioridad. “Stay safe, 
love you too !” 


UN ELECCION SIN CANDIDATO? 
E trampa di Maduro pa 
elimina tur candidato fuerte 
di oposicion 


Un eleccion democratico 
sin candidato ? Esey a sos- 
ode na November na Nica- 
ragua, ora cu Daniel Orte- 
ga a manda tur candidato 
di oposicion pa prison. Na 
Maart eľa sosode na Cuba, 
ora cu ningun otro candi- 
dato cu no ta di Partido 
Comunista por a participa 
den eleccion fictisio. 

E tactica ta conoci den 
Latino America y Venezu- 
ela no ta keda atras pa use 
cada ves di nobo. 

E trampa ta clarito: Cera 
tur opositor fuerte pa evita 
derota y laga e campo hab- 
ri pa opositornan cu no tin 
forsa. 

A cera Loepoldo Lopez, 
Ledezma, y un cantidad 
mas. Otronan nester a huy 
pa evita di wordo cera. 

Na 2015, ora nan a perde 
parlamento, nan a lanta 
un 2ndo parlamento. Nan 
mes ta controla Ministe- 
rio Publico y Corte. Tur 
mester cunpli cu deseo di 
e presidente. Pues un de- 


mocracia fictisio, un esta- 
do di control total. 

Ora no por cera un candi- 
dato, ta bay over na inhab- 
ilite. 


Pues ta realmente un 
tristesa pa mira e dictadu- 
ra na Venezuela y cu ainda 
tin ciego cu no ta wak cu 
democracia no ta existi na 
Venezuela. 

Pa Venezuela recupera su 
libertad y bira democrat- 
ico, algo otro mester sos- 
ode. Ningun dictadura ta 
pa eternidad. E por dura 
hopi si. E dia lo yega unda 
un pueblo fada, lo tuma 
e rienda den su man. E 
proceso lo ta doloroso, pa 
finalmente recupera e de- 
mocracia. 


